**PIELIKUMS**

Limbažu novada domes

23.05.2024. sēdes lēmumam Nr. 386

(protokols Nr.9, 59.)

**Paziņojums par nekustamā īpašuma** **Pūķi, Ainažu pagastā, Limbažu novadā atsavināšanu**

Limbažu novada pašvaldībā (turpmāk tekstā – Pašvaldība) ir saņemts 2024. gada 23. februāra Akciju sabiedrības "Latvenergo" (turpmāk – Latvenergo), reģistrācijas numurs 40003032949, apbūvēta zemesgabala "Pūķi", Ainažu pagastā, Limbažu novadā, kadastra numurs 6625 002 0037, zemes vienības kadastra apzīmējums 6625 002 0037 (2,1 ha platībā), (turpmāk – arī Zemesgabals), atsavināšanas ierosinājums (reģ. ar Nr.4.8.3/24/1309).

Pašvaldība Jums piedāvā izmantot pirmpirkuma tiesības par šādu nekustamo īpašumu:

1. Vispārīgas ziņas par atsavināmo nekustamo īpašumu:

1.1. Nekustamā īpašuma nosaukums: "Pūķi", Ainažu pagasts, Limbažu novads.

1.2. Īpašuma kadastra numurs 6625 002 0037, zemes vienības kadastra apzīmējums 6625 002 0037 (2,1 ha platībā).

2. Nekustamā īpašuma cena:

2.1. Zemes gabala pirkuma maksa noteikta EUR 19 700,00 (deviņpadsmit tūkstoši septiņi simti euro).

2.2. Nekustamā īpašuma pirkuma maksas samaksas kārtība: 2 (divu) mēnešu laikā pēc atsavināšanas paziņojuma saņemšanas, samaksāt visu pirkuma maksu Limbažu novada pašvaldības kontā AS „SEB banka”, konta Nr. LV71 UNLA 0013 0131 3084 8, vai nomaksas pirkuma līguma gadījumā — avansu 10 procentu apmērā no pirkuma maksas, iesniedzot Pašvaldībā pirkuma samaksas apliecinošo dokumentu oriģinālu. Nomaksas pirkuma līguma gadījumā, nomaksas termiņš nedrīkst būt lielāks par pieciem gadiem. Pircējs šajā gadījumā, maksā arī likumiskos procentus un līgumsodu 0,1 procenta apmērā par katru nokavēto dienu

3. Nododamās tiesības un pienākumi:

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz zemesgabalu gulstošos pienākumus, saistības un apgrūtinājumus.

4. Pircēja darbības pēc šī paziņojuma saņemšanas:

Lūdzam Jūs 2 (divu) mēnešu laikā no šī atsavināšanas paziņojuma saņemšanas dienas iesniegt Pašvaldībā apliecinājumu par vēlmi iegādāties zemesgabalu ar iepriekšminētajiem nosacījumiem un norādīt Jūsu vēlamo samaksas termiņu.

5. Pašvaldības darbības pēc apliecinājuma saņemšanas:

5.1. Pēc apliecinājuma saņemšanas un visas pirkuma maksas vai avansa 10 procentu apmērā no pirkuma maksas saņemšanas, Pašvaldība sagatavos pirkuma līgumu un uzaicinās Jūs uz pirkuma līguma noslēgšanu.

5.2. Ja divu mēnešu laikā no šī paziņojuma saņemšanas Pašvaldībai neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, Pašvaldība organizēs attiecīgā zemesgabala novērtēšanu tikai pēc tam, kad Jūs būsiet iemaksājusi avansu 10% apmērā no šajā paziņojumā norādītās pirkuma maksas.