**PIELIKUMS**

Limbažu novada domes

23.05.2024. sēdes lēmumam Nr. 390

(protokols Nr.9, 63.)

Lokālplānojums teritorijas plānojuma grozījumiem nekustamā īpašuma

**“Dzintarpriedes”, Vārzas ciemā, Skultes pagastā, Limbažu novadā**

zemes vienībai ar kadastra apzīmējumu 66760070025

**ZIŅOJUMS PAR PUBLISKO APSPRIEŠANU**

1. Lokālplānojuma izstrāde uzsākta saskaņā ar Limbažu novada domes 2023. gada 23. marta lēmumu Nr. 206 Par lokālplānojuma izstrādes uzsākšanu teritorijas plānojuma grozījumiem nekustamajā īpašumā “Dzintarpriedes”, Vārzas ciems, Skultes pagasts, Limbažu novads” (protokols Nr.4, 48.)” un apstiprināto Darba uzdevumu lokālplānojuma izstrādei.
2. Limbažu novada pašvaldības dome 28.09.2023. pieņēma lēmumu Nr.768 (protokols Nr.11, 60) “Par lokālplānojuma teritorijas plānojuma grozījumiem nekustamajā īpašumā “Dzintarpriedes” Vārzas ciemā, Skultes pagastā, Limbažu novads 1.redakcijas nodošanu publiskai apspriešanai un atzinumu saņemšanai”.
3. Lokālplānojuma publiskā apspriešana ilga no 23.03.2024. līdz 20.04.2024.
4. Par lokālplānojuma publisko apspriešanu un publiskās apspriešanas attālināto sanāksmi tika publicēti paziņojumi ģeotelpiskās informācijas portālā www.geolatvija.lv, Limbažu novada pašvaldības tīmekļa vietnē (18.03.2024.).
5. Informācija (planšete) par lokālplānojuma publisko apspriešanu un publiskās apspriešanas sanāksmēm tika izvietota pašvaldības ēkās.
6. Apmeklētāju pieņemšana klātienē pie lokālplānojuma izstrādes vadītājas – Ilonas Zeltiņas, iepriekš piesakoties pa tālruni +371 26662248 vai e-pastu: ilona.zeltina@limbazunovads.lv.
7. Rakstiskus priekšlikumus, adresētus Limbažu novada pašvaldībai, līdz 20.04.2024. iespējams iesniegt:
   1. elektroniskā viedā Valsts vienotajā ģeotelpiskās informācijas portālā: https://tapis.gov.lv/tapis/lv/documents/26981;
   2. elektroniski parakstītu ar drošu elektronisko parakstu, nosūtot uz e-pasta adresi: pasts@limbazunovads.lv
   3. papīra formāta parakstītu iesniegumu, nosūtot pa pastu uz adresi: Limbažu novada pašvaldība, Rīgas iela 16, Limbaži, Limbažu novads, LV–4001, vai iesniedzot klātienē dzīvesvietai tuvākajā apvienības pārvaldē.
8. Publiskās apspriešanas laikā tika nodrošināta iespēja iepazīties ar publiskajai apspriešanai nodotajiem dokumentiem un saņemt konsultāciju gan attālināti, gan klātienē.
9. Publiskās apspriešanas sanāksmes tika organizētas neklātienes formātā  09.04.2024. plkst.17.00 tiešsaistes video sapulces veidā Zoom platformā.
10. Informācija par publiskās apspriešanas sanāksmēm tika publicēta visos paziņojumos par lokālplānojuma publisko apspriešanu (skatīt 4. un 5.).
11. 09.04.2024. publiskās apspriešanas neklātienes sanāksmē Zoom platformā neiesaistījās neviens iedzīvotājs.
12. Par lokālplānojumu saņemti 7 institūciju atzinumi. Pieci no tiem pozitīvi bez iebildumiem vai priekšlikumiem. Valsts vides dienesta Atļauju pārvalde, “AS Sadales tīkls” lūdz veikt korekcijas izstrādātajā redakcijā, nesniedzot pozitīvu atzinumu. Veselības inspekcija ir pagarinājusi atzinuma sniegšanu par četrām nedēļām (atzinumu apkopojums 1.pielikumā). Nav saņemts SIA Tet un Limbažu apvienības pārvaldes atzinums.
13. Publiskās apspriešanas laikā lokālplānojuma teritorijas īpašnieks uzrunāja zemes vienību ar kadastra apzīmējumiem 66760070412 un 66760070428, kurām paredzēta vienota piekļūšana no pašvaldības Centrālās ielas - gan lokālplānojuma teritorijai, gan detālplānojuma “Lapegles” teritorijai, īpašniekus par ceļa servitūta izveidi un plānotās ielas būvniecību. Ar zemes vienības ar kadastra apzīmējumu 66760070428 īpašnieku nav panākta vienošanās par ceļa servitūta izveidi. Līdz ar to nepieciešams koriģēt Transporta infrastruktūras teritoriju, lai nodrošinātu plānotās ielas izbūvi.

Ņemot vērā institūciju iebildumus un nepieciešamību pārplānot Transporta infrastruktūras teritoriju nekustamā īpašumā “Dzintarpriedes”, Vārzas ciems, Skultes pagasts, Limbažu novads zemes vienībā ar kadastra apzīmējumu 66760070025, nepieciešams veikt **lokālplānojumā papildinājumus, izstrādājot 2. redakciju**, kurā:

1. Izvērtēt Valsts vides dienesta Atļauju pārvaldes 02.04.2024. Nr.11.2/AP/3805/2024 un AS “sadales tīkls” atzinumos sniegtos norādījumus un, nepieciešamības gadījumā, iestrādāt lokālplānojuma redakcijā;
2. Precizēt Transporta infrastruktūras teritoriju, neparedzot plānoto ielu zemes vienībā ar kadastra apzīmējumu 66760070428.

Sagatavoja:

Lokālplānojuma izstrādes vadītāja

Ilona Zeltiņa

Limbažu novada

Centrālās pārvaldes

Nekustamā īpašuma un teritorijas plānojuma nodaļas

Telpiskās attīstības plānotāja

09.05.2024.

# 1.tabula. Institūciju atzinumu par lokālplānojuma redakciju apkopojums.

| *Nr. p.k.* | *Institūcija, datums, numurs* | *Atzinums* | *Komentārs* |
| --- | --- | --- | --- |
|  | **Dabas aizsardzības pārvaldes** Vidzemes reģionālā administrācija,  26.03.2024.  Saņemts TAPIS | Dabas aizsardzības pārvaldes Vidzemes reģionālā administrācijā (turpmāk – Administrācija) 2024.gada 18.martā saņemts Limbažu novada pašvaldības pieprasījums, kurā sniegta informācija, ka Limbažu novada pašvaldība ir pieņēmusi lēmumu par teritorijas attīstības plānošanas dokumenta „Lokālplānojums teritorijas plānojuma grozījumiem nekustamajā īpašumā “Dzintarpriedes”, Vārzas ciems, Skultes pagasts, Limbažu novads” 1.0 redakcijas nodošanu publiskai apspriešanai un institūciju atzinumu saņemšanai. Pieprasījumā lūgts izvērtēt sagatavoto plānošanas dokumenta redakciju un sniegt par to atzinumu. Administrācija 2023.gada 18.aprīļa vēstulē Nr.4.8/2581/2023-N neizvirzīja prasības lokālplānojuma izstrādei.  Pamatojoties uz Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 59.punktu un Ministru kabineta 2009.gada 2.jūnija noteikumu Nr.507 „Dabas aizsardzības pārvaldes nolikums” 3.15.apakšpunktu, Administrācija sniedz atzinumu, ka **Administrācijai nav iebildumu par lokālplānojuma risinājumiem un tā neiebilst lokālplānojuma tālākai virzībai.** | POZITĪVS ATZINUMS  bez iebildumiem vai priekšlikumiem |
|  | **Latvijas Ģeotelpiskās informācijas aģentūra**  22.03.2024.  Nr. 256/7/1-18  Saņemts TAPIS | Atbildot uz 2024. gada 18. martā Teritorijas attīstības plānošanas informācijas sistēmā sagatavoto Limbažu novada pašvaldība pieprasījumu Nr. TAPIS-0035000-2024-00419 “Par atzinuma pieprasīšanu” lokālplānojumam nekustamajā īpašumā “Dzintarpriedes”, Vārzas ciems, Skultes pagasts, Limbažu novads 1.0 redakcijā, informējam, ka Latvijas Ģeotelpiskās informācijas aģentūra (turpmāk – Aģentūra) ir izvērtējusi valsts vienotajā ģeotelpiskās informācijas portālā publicētos lokālplānojuma materiālus https://geolatvija.lv/geo/tapis#document\_26981.   1. Lokālplānojuma grafiskā daļa ir sagatavota atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” prasībām. 2. Aģentūras sniegtie nosacījumi attiecībā uz nepieciešamās informācijas iekļaušanu par valsts ģeodēziskā tīkla punktiem **ir ievēroti**. | POZITĪVS ATZINUMS  bez iebildumiem vai priekšlikumiem |
|  | **VAS “Latvijas Valsts ceļi”,** Rīgas reģionālā nodaļa,  25.03.2024.  Nr. 4.3 / 5533 | VSIA “Latvijas Valsts ceļi” Rīgas reģionālā nodaļa izvērtēja iesniegto lokālplānojuma projektu “Lokālplānojuma izstrādes uzsākšana teritorijas plānojuma  grozījumiem nekustamajā īpašumā “Dzintarpriedes”, Vārzas ciems, Skultes pagasts, Limbažu novads zemes vienībai ar kadastra apzīmējumu 66760070025” un **neiebilst projekta risinājumam.** | POZITĪVS ATZINUMS  bez iebildumiem vai priekšlikumiem |
|  | **AS "Sadales tīkls"**  13.11.2023 Nr. 309020-22/P-111031 | AS "Sadales tīkls" **nedod pozitīvu atzinumu** lokālplānojumam teritorijas plānojuma grozījumiem nekustamajā īpašumā “Dzintarpriedes”, Vārzas ciems, Skultes pagasts, Limbažu novads. Izskatot lokālplānojuma projektu ir sekojošas nepilnības:  Lokālplānojuma projektā nav ievērots AS "Sadales tīkls" izsniegto tehnisko noteikumu punkts 2.1. (nav pievienots fails kurā attēloti plānotie elektroapgādes objekti ((6-20)/0,4 kV apakšstacijas ,23 kV līdz 20 kV elektropārvades līnijas u. c. objekti, inženierkomunikāciju koridori un aizsargjoslas).  Nav ievērots punkts 2.4. (paskaidrojuma rakstā 14. attēls atbilstoši LBN 008-14 no apgaismojuma balsta līdz elektroapgādes kabeļu līnijām minimālais attālumam ir 1m). | NEGATĪVS ATZINUMS  Ņemt vērā izstrādājot lokālplānojuma papildināto (2.0) redakciju |
|  | **Veselības inspekcija** | 19.04.2024. Pieprasīts pagarinājums līdz 17.05.2024. |  |
|  | **Valsts vides dienesta Atļauju pārvalde**  02.04.2024.  Nr.11.2/AP/3805/2024 | Dienests, izvērtējot lokālplānojuma projektu, kas ievietots vietnē:  [https://geolatvija.lv/geo/tapis? documents=open#document\_26981](https://geolatvija.lv/geo/tapis?%20documents=open#document_26981), secina, ka, lai izpildītu Dienesta 2023. gada 21. novembra nosacījumu Nr. 11.2/AP/5207/2023 2. un 4. punktu prasības, ir nepieciešami sekojoši papildinājumi un precizējumi sagatavotajā dokumenta projektā.  Lokālplānojumā nav iekļauta un grafiskajā daļā uzrādīta stingrā režīma aizsargjosla ap ūdensapgādes urbumu Nr. 500035 (LVĢMC DB ,,Urbumi” Nr. 20230), kas atrodas lokālplānojuma teritorijas DR un ir biedrības ,,Kursīši” lietošanā. Lūdzam uzrādīt esošo ūdensapgādes urbumu un tā aizsargjoslas.  Dienests iebilst pret Teritorijas izmantošanas un apbūves noteikumu (turpmāk – TIAN) 47. punktā paredzēto, ka Tehniskās apbūves teritorijā (TA1) tiktu atļauta vēja elektrostaciju būvniecība, kuru jauda lielāka par 20 kW (atļautā izmantošana: Energoapgādes uzņēmumu apbūve (14006)). Tādējādi nebūtu iespējams izpildīt arī Ministru kabineta 2013. gada 30. aprīļa noteikumu Nr. 240 ,,Vispārīgie teritorijas plānošanas, izmantošanas un apbūves noteikumi” 163. punkta prasības.  Lokālplānojuma risinājumos no jauna plānotajām 30 dzīvojamām mājām tiek atļauta decentralizēto ūdensapgādes un sadzīves kanalizācijas sistēmu ierīkošana (TIAN 10. – 13. punkti). Iepazīstoties ar Paskaidrojuma raksta 20. lpp. minēto un pārējiem lokālplānojuma materiāliem, Dienests konstatē, ka nav veikts atbilstošs vides risku izvērtējums un tehniski ekonomiskais pamatojums, tādējādi nav noteiktas atbilstošas prasības TIAN, kas mazinātu vides riskus. Ņemot vērā Limbažu novada ilgtspējīgas attīstības stratēģijas vides pārskata 4.2.4. nodaļā (61. lpp.) izcelto problēmu par centralizēto ūdensapgādes un sadzīves kanalizācijas pakalpojumu nenodrošinātību un risinājumu nepieciešamību piekrastes ciemos, tostarp Vārzās, un Vides pārraudzības valsts biroja 2023. gada 16. augusta lēmumā Nr. 4-02/60/2023, tostarp 5.5. un  5.6. punktos minēto pamatojumu, kādēļ lokālplānojumam netika piemērota stratēģiskā ietekmes uz vidi novērtējuma procedūra, Dienests nevar piekrist šajā lokālplānojuma redakcijā veiktajam vides risku izvērtējumam un TIAN plānotajiem ūdensapgādes un sadzīves kanalizācijas risinājumiem, un sagaida, ka ūdensapgādei tiks vērtētas iespējas atbilstoši normatīvo aktu prasībām sakārtot esošo urbumu Nr. 500035 (LVĢMC DB ,,Urbumi” Nr. 20230) vai ierīkot citu, kas apgādātu visas 30 dzīvojamās mājas un, iespējams, vēl plašāku apkaimi, jo 30 jauni urbumi un decentralizētie kanalizācijas risinājumi, kuru ierīkošanu un ekspluatāciju ir gandrīz neiespējami uzraudzīt, ievērojami palielinātu vides riskus apkaimē. Tāpat, ņemot vērā augsto gruntsūdens līmeni teritorijā, izteiktu sezonalitātes faktoru, lokālo notekūdeņu attīrīšanas iekārtu apsaimniekošanas riskus, Dienests sagaida, ka tiktu secināts – līdz centralizētās sadzīves kanalizācijas sistēmu izbūvei vienīgais pieļaujamais decentralizētās sadzīves kanalizācijas risinājums ir hermētisks krājrezervuārs, jo augstākminētajā situācijā nebūtu pieļaujama notekūdeņu (arī attīrīto) novadīšana vidē.  **Lūdzam papildināt un precizēt lokālplānojuma projektu atbilstoši augstākminētajām atsauksmēm un iesniegt Dienestā atkārtotai atzinuma saņemšanai.** | NEGATĪVS ATZINUMS  Ņemt vērā izstrādājot lokālplānojuma papildināto (2.0) redakciju |
|  | **Zemkopības ministrijas nekustamie īpašumi**,  24.10.2023., Nr. V-1-9.3/147 | Atbildot uz Jūsu vēstuli Nr.TAPIS-0035000-2024-00420 no 2024.gada 18. marta, darām zināmu, ka VSIA “Zemkopības ministrijas nekustamie īpašumi” Vidzemes reģiona meliorācijas nodaļai, kuras pārziņā ir valsts nozīmes ūdensnotekas, papildus komentāru vai labojumu Limbažu novada, Skultes pagasta, Vārzas ciema “Dzintarpriedes” lokālplānojuma teritorijas plānojuma grozījumu 1.redakcijas dokumentam nav.  **Neiebilstam tā apstiprināšanai** grozījumu 1.redakcijā. | POZITĪVS ATZINUMS  bez iebildumiem vai priekšlikumiem |
|  | **Valsts ugunsdzēsības un glābšanas dienests,** 25.10.2023. (saņemts TAPIS sistēmā) | Izskatot Jūsu iesniegumu, Valsts ugunsdzēsības un glābšanas dienesta Vidzemes reģiona pārvalde **neiebilst** lokālplānojuma teritorijas plānojuma grozījumiem nekustamajā īpašumā “Dzintarpriedes”, Vārzas ciems, Skultes pagasts, Limbažu novads (kadastra apz. 6676 007 0025) | POZITĪVS ATZINUMS  bez iebildumiem vai priekšlikumiem |