**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SAISTOŠIE NOTEIKUMI**

2024. gada 23. maijā Nr.15

**APSTIPRINĀTI**

ar Limbažu novada domes

23.05.2024. sēdes lēmumu Nr.330

(protokols Nr.9, 3.)

**Grozījums Limbažu novada pašvaldības domes 2023. gada 28. septembra saistošajos noteikumos Nr. 20 “Par nekustamā īpašuma nodokļa atvieglojumiem Limbažu novadā”**

*Izdoti saskaņā ar*

*likuma „Par nekustamā īpašuma nodokli”*

*3.1 panta otrās daļas 1. punktu, 5. panta trešo daļu*

1. Veikt Limbažu novada pašvaldības domes 2023. gada 28. septembra saistošajos noteikumos Nr.20 “Par nekustamā īpašuma nodokļa atvieglojumiem Limbažu novadā”grozījumu:

izteikt 4. punktu šādā redakcijā:

“4. Nodokļu atvieglojumus piešķir saimnieciskās darbības veicējiem (fiziskām un juridiskām personām, kas nekustamo īpašumu izmanto saimnieciskajai darbībai (turpmāk – atbalsta saņēmēji), saskaņā ar Eiropas Komisijas 2023. gada 13. decembra regulas Nr. 2023/2831 (kas aizvietos 2013. gada 18. decembra Komisijas Regulu Nr. 1407/2013), par Līguma par Eiropas Savienības darbību 107. un 108. panta piemērošanu de minimis atbalstam (publicēta Eiropas Savienības Oficiālais Vēstnesis, 2023. gada 15. decembrī) (turpmāk – Komisijas Regula Nr. 2023/2831) nosacījumiem vai lauksaimniecībā izmantojamai zemei bioloģiskās lauksaimniecības produkcijas primārajiem ražotājiem saskaņā ar Eiropas Komisijas 2013. gada 18. decembra regulas Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1408/2013), ievērojot, ka:

* 1. atbalstu nekustamā īpašuma nodokļa atvieglojuma veidā saskaņā ar Komisijas regulu Nr.2023/2831 vai Komisijas regulu Nr.1408/2013 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus, vai Komisijas regulas Nr.1408/2013 1. panta 1. punkta minētos nozaru un darbību ierobežojumus;
  2. saimnieciskās darbības veicējiem šo Noteikumu ietvaros plānotā de minimis atbalsta kopsumma, ko piešķir vienam vienotam uzņēmumam, pēdējo trīs gadu periodā no tā piešķiršanas brīža nepārsniedz Komisijas regulas Nr. 2023/2831 3. panta 2. punktā noteikto de minimis atbalsta kopsummu Viens vienots uzņēmums šajā gadījumā atbilst Komisijas regulas nr. 2023/2831 2. panta 2. punktā noteiktajai “viena vienota uzņēmuma” definīcijai vai nepārsniedz Komisijas regulas Nr. 1408/2013 3. panta 3.a punktā noteikto de minimis atbalsta maksimālo apmēru viena vienota uzņēmuma līmenī, viens vienots uzņēmums šajā gadījumā atbilst Komisijas regulas Nr. 1408/2013 2. panta 2. punktā noteiktajai “viena vienota uzņēmuma” definīcijai;
  3. Ja nodokļu maksātājs darbojas arī Komisijas regulas Nr.2023/2831 1.panta 1.punkta “a”, “b”, “c” un “d” apakšpunktā vai Komisijas regulas Nr.1408/2013 1.panta 1.punkta a), b) vai c) apakšpunkta minētajās nozarēs, atbalstu drīkst piešķirt tikai tad, ja [nodokļu maksātājs] nodrošina šo nozaru darbību nodalīšanu vai uzskaites nodalīšanu, lai darbības izslēgtajās nozarēs negūst labumu no de minimis atbalsta, ko piešķir saskaņā ar kārtību, saskaņā ar Komisijas regulas Nr.2023/2831 1.panta 2.punktu vai Komisijas regulas Nr.1408/2013 1.panta 2. un 3.punktu.;
  4. šo noteikumu ietvaros piešķirto de minimis atbalstu nedrīkst kumulēt ar citu valsts atbalstu, tai skaitā de minimis atbalstu, par tām pašām attiecināmajām izmaksām no vietējiem, reģionālajiem, valsts vai Eiropas Savienības līdzekļiem;
  5. Ja tiek pārkāptas Komisijas regulas Nr. 2023/2831 vai Komisijas regulas 1408/2013 prasības, atbalsta saņēmējam ir pienākums atmaksāt pašvaldībai šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem;
  6. pašvaldība uzglabā informāciju par sniegto de minimis atbalstu 10 fiskālos gadus no brīža, kad ir piešķirts pēdējais atbalsts saskaņā ar atbalsta programmu, savukārt, de minimis atbalsta saņēmējs – 10 fiskālos gadus no konkrētā atbalsta piešķiršanas dienas;
  7. saskaņā ar Komisijas regulu Nr. 2023/2831 lēmumu par atbalsta piešķiršanu var pieņemt ar 2024. gada 1. jūliju un līdz 2031. gada 30.jūnijam un saskaņā ar Komisijas regulas Nr. 1408/2013 lēmumu par de minimis atbalsta piešķiršanu var pieņemt līdz 2027. gada 31. decembrim.”

1. Saistošo noteikumu grozījumi stājas spēkā 2024. gada 1. jūlijā.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU