**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**PASKAIDROJUMA RAKSTS**

**Limbažu novada pašvaldības 2024. gada 23. maija** **saistošajiem noteikumiem Nr. 15**

**„Grozījums Limbažu novada domes 2023. gada 28.septembra** **saistošajos noteikumos Nr.20**

**“Par nekustamā īpašuma nodokļa atvieglojumiem Limbažu novadā”**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | * 1. Likuma 5.panta ceturtā daļa nosaka, ka atvieglojumus atsevišķām nekustamā īpašuma nodokļa maksātāju kategorijām pašvaldības var noteikt 90, 70, 50 vai 25 procentu apmērā no nekustamā īpašuma nodokļa summas. To nodokļu maksātāju kategorijām, kuri ir saimnieciskās darbības veicēji, pašvaldības var piešķirt nodokļa atvieglojumus kā *de minimis* atbalstu.   2. Saskaņā ar likuma „Par nekustamā īpašuma nodokli” 3.1 panta otrās daļas 1. punktu, nosakot nekustamā īpašuma nodokļa likmi vai likmes, pašvaldība var piemērot uzņēmējdarbības atbalsta principu, saskaņā ar kuru pašvaldība izmanto nodokļa likmi kā līdzekli savas teritorijas uzņēmēju vai noteiktu uzņēmējdarbības veidu konkurētspējas paaugstināšanai.   3. Eiropas savienības Komisijas regulu Nr. 1407/2013 de minimis atbalsta piešķiršanai drīkst piemērot līdz 2024.gada 30.jūnijam. Pēc 2024.gada 30.jūnija de minimis atbalsta piešķiršanai tiks izmantota   Komisijas regula Nr. 2023/2831. |
| 2. Fiskālā ietekme uz pašvaldības budžetu | 2.1. Ietekme uz Pašvaldības 2024.gada budžetu, saistībā ar saistošo noteikumu par nekustamā īpašuma nodokļa atvieglojumiem grozījumiem, saimnieciskās darbības veicējiem, tiek prognozēta – 16807.00 EUR apmērā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Ar saistošo noteikumu īstenošanu netiek izraisītas tiešas vai netiešas pārmaiņas vidē, kuras ietekmē vai var ietekmēt cilvēku, viņa veselību un drošību, kā arī bioloģisko daudzveidību, augsni, zemes dzīles, ūdeni, gaisu, klimatu, ainavu, kultūras un dabas mantojumu, iespējamā pakļautība avāriju vai katastrofu riskiem un visu minēto jomu mijiedarbība;  3.2. Nosakot nekustamā īpašuma nodokļa atvieglojumus pašvaldība ievēro sociālās atbildības principu, saskaņā ar kuru tā it īpaši ņem vērā nodokļa ietekmi uz sociāli mazaizsargāto un trūcīgo iedzīvotāju grupām.  3.3. Noteikumi rosinās zemes īpašniekus bioloģiski apstrādāt vai iznomāt citām personām lauksaimniecībā izmantojamo zemi, tā īstenojot Eiropā noteikto zaļo kursu. |
| 4. Ietekme uz administratīvajām procedūrām un to izmaksām | 4.1. Saistošo noteikumu piemērošanas jautājumos persona var vērsties Limbažu novada administrācijā, adrese: Rīgas iela 16, Limbaži, Limbažu novads, LV-4001 vai rakstot elektroniskā pasta adresi: pasts@limbazunovads.lv  4.2. Iesniegumus izvērtē Limbažu novada pašvaldības nodokļu administratori.  4.3. Saistošie noteikumi tiks publicēti oficiālajā izdevumā "Latvijas Vēstnesis", informācija par tiem – Limbažu novada pašvaldības informatīvajā izdevumā " Limbažu novada Vēstis" un ievietoti Limbažu novada pašvaldības interneta mājaslapā www.limbazunovads.lv. |
| 5. Ietekme uz pašvaldības funkcijām un cilvēkresursiem | 5.1. Saistošo noteikumu izpildes nodrošināšanai nav nepieciešams veidot jaunas Pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | 6.1. Saistošo noteikumu izpildi nodrošina Limbažu novada pašvaldības nodokļu administratori.  6.2. Nav paredzēta jaunu institūciju izveide, esošo likvidācija, reorganizācija, vai jaunu darba vietu izveide. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  7.2. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | 8.1. Atbilstoši Pašvaldību likuma 46. panta trešajai daļai 2024. gada 22.martā saistošo noteikumu projekts publicēts pašvaldības mājaslapā sabiedrības viedokļa noskaidrošanai. Viedokļus un priekšlikumus par saistošo noteikumu projektu rakstveidā varēja iesniegt līdz 2024. gada 9.aprīlim. Noteiktajā termiņā netika saņemts neviens priekšlikums no iedzīvotājiem;  8.2. Tika ņemti vērā Finanšu ministrijas Komercdarbības atbalsta kontroles departamenta izteiktie tehniskie komentāri, veikti attiecīgi precizējumi saistošo noteikumu 4.punktā. Zemkopības un Finanšu ministrijas ir sniegušas saskaņojumu. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU